

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

2022.gada 24.novembris **Saistošie noteikumi Nr.31**

(prot.Nr.37, 18.§)

APSTIPRINĀTI

ar Daugavpils domes

2022.gada 24.novembra

lēmumu Nr.789

**Grozījumi Daugavpils domes 2017. gada 14. decembra saistošajos noteikumos Nr. 47 "Līdzfinansējums energoefektivitātes uzlabošanas pasākumu veikšanai daudzdzīvokļu dzīvojamās mājās"**

*Izdoti saskaņā ar likuma  
"Par palīdzību dzīvokļa jautājumu risināšanā"  
27.2 panta piekto daļu*

Izdarīt Daugavpils domes 2017.gada 14.decembra saistošajos noteikumos Nr. 47 "Līdzfinansējums energoefektivitātes uzlabošanas pasākumu veikšanai daudzdzīvokļu dzīvojamās mājās" (Latvijas Vēstnesis, 2018, Nr. 45, 2021, Nr. 192, 2022, Nr.173) šādus grozījumus:

1. Izteikt 17.3.5.apakšpunktu šādā redakcijā:

„17.3.5. dzīvojamās mājas gala sienu siltināšanas faktiskajām izmaksām, bet ne vairāk kā 35 *eiro* bez PVN par 1 m2;”.

1. Papildināt VII. nodaļu ar 23.punktu šādā redakcijā:

„23. Pieteikumus, kas ir iesniegti par 17.3.5.apakšpunktā noteikto energoefektivitātes uzlabošanas pasākumu, izskata atbilstoši šā punkta redakcijai, kas bija spēkā pieteikumu reģistrēšanas brīdī.”.

Domes priekšsēdētājs *(personiskais paraksts)* A.Elksniņš

#### Daugavpils domes 2022.gada 24.novembra saistošo noteikumu Nr. 31 "Grozījums Daugavpils domes 2017.gada 14.decembra saistošajos noteikumos Nr. 47 "Līdzfinansējums energoefektivitātes uzlabošanas pasākumu veikšanai daudzdzīvokļu dzīvojamās mājās"" paskaidrojuma raksts

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Atbilstoši likuma "Par palīdzību dzīvokļa jautājuma risināšanā" 27.2 panta piektajai daļai pašvaldība savos saistošajos noteikumos nosaka kārtību, kādā tiek sniegta attiecīgā palīdzība, un palīdzības apmēru. |
| 2. Īss projekta satura izklāsts | Ar grozījumu noteikts, ka pašvaldības līdzfinansējums dzīvojamās mājas gala sienu siltināšanas darbiem tiek piešķirts 30% apmērā no faktiskajām izmaksām, bet ne vairāk kā 35 *eiro* bez PVN par 1 m2.  Līdz šim maksimālais apmērs dzīvojamās mājas gala sienu siltināšanas darbiem bija 10000 *eiro* bez PVN. |
| 3. Informācija par plānoto projekta ietekmi uz pašvaldības budžetu | Līdzfinansējums tiek piešķirts apstiprinātā pašvaldības budžeta ietvaros. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Netiek mainītas. |
| 6. Informācija par konsultācijām ar privātpersonām | Konsultācijas notika ar dzīvojamo māju pārvaldniekiem. |

Domes priekšsēdētājs *(personiskais paraksts)* A.Elksniņš